**Община Николаево, област Стара Загора, гр. Николаево 6190, ул. „Георги Бенковски“ № 9**

**Телефон 04330 / 2040, e-mail:** **obnikolaevo@nikolaevo.net**

**Изх. № 05-00-57 / 11.07.2024 г. Вх. № 27-00-186 / 11.07.2024 г.**

**ДО**

**ОБЩИНСКИ СЪВЕТ**

**НИКОЛАЕВО**

**ДОКЛАДНА ЗАПИСКА**

От инж. Константин Руйчев Костов– Кмет на Община Николаево

**Относно: Формиране на две маломерни паралелки и една слята паралелка в НУ „Васил Левски“ с. Едрево за учебната 2024/2025 година**

 **УВАЖАЕМИ ГОСПОЖИ И ГОСПОДА**

 **ОБЩИНСКИ СЪВЕТНИЦИ,**

 В Общинска администрация гр. Николаево е постъпило искане от Директора на НУ „Васил Левски“ с. Едрево общ. Николаево – г-жа Искра Георгиева с вх.№ 23-00-40/04.07.2024 г., придружено от списък на учениците от I – IV клас за учебната 2024/2025 год. Видно от списъка, става ясно , че учениците в първи клас са 14, във втори клас са 7 , в трети - 10, в четвърти 7.

 Мотивираното искане се позовава на чл.259, ал.1, т.1 от ЗПУО и Наредбата за финансирането на институциите в системата на предучилищното и училищното образование, приета с ПМС № 219 от 05.09.2017 г., изм. ДВ бр.10 от 02.02.2024 г.

 На база посоченото правно основание г-жа Георгиева предлага в повереното й училище да бъдат сформирани 2 /две/ маломерни паралелки: една с учениците от първи клас с 14 ученици , втора – с 10 ученици в трети клас и трета слята паралелка с 14 ученици / седем от 2-ри клас и 7 от 4-ти клас/.

 Поради изложените в искането предложения и необходимостта от прилагането им през учебната 2024/2025 година и на основание чл.17, ал. 1, т. 3 от ЗМСМА, във връзка с чл. 68, ал. 1, т.1 и т.2 от Наредбата за финансирането на институциите в системата на предучилищното и училищно образование – приета с ПМС № 219 от 05.09.2017 г., обн. ДВ бр. 81 от 10 октомври 2017 г., предлагам Общински съвет-Николаево да вземе следното

**РЕШЕНИЕ:**

 На основание чл. 21, ал. 2, във вр. чл. 17, ал. 1, т. 3 от ЗМСМА  и чл. 68, ал. 1, тл1 и т.2 от Наредбата за финансирането на институциите в системата на предучилищното и училищно образование – приета с ПМС № 219 от 05.09.2017 г. обн. ДВ бр. 81 от 10 октомври 2017 г., Общински съвет Николаево

**Р Е Ш И:**

1. За учебната 2024/2025 утвърждава маломерни и слети паралелки в НУ „Васил Левски“ с. Едрево общ. Николаево както следва:
* една маломерна паралелка от 10 / десет / ученици в първи клас
* една маломерна паралелка от 10 / десет / ученици в трети клас
* един слят клас с 14 / четиринадесет / ученици / - 7 ученици във втори клас и 7 ученици в четвърти клас

 Финансирането на маломерните и слети паралелки до края на календарната 2024 година да се гарантира с делегираните бюджети на общинските училища, с разпределение на допълнителните компоненти по формулата на общообразователните училища.

2. Упълномощава Кмета на Община Николаево да извърши всички законови действия и издаде необходимата заповед.

**С уважение,**

**Инж. КОНСТАНТИН КОСТОВ**

*Кмет на Община Николаево*

Съгласувано с юрист: ………………………..

 (Мария Шопова)

Изготвил:

 Катя Генчева, Ст. експерт Образование, култура, здравеопазване и спорт на Община Николаево